ΚΑΝΟΝΙΣΜΟΣ (ΕΟΚ) αριθ. 580/92 ΤΗΣ ΕΠΙΤΡΟΠΗΣ της 5ης Μαρτίου 1992 για τη θέσπιση κατά την περίοδο από 1ης Μαρτίου έως 30 Ιουνίου 1992 ορισμένων λεπτομερειών εφαρμογής του καθεστώτος γενικευμένων προτιμήσεων που ισχύουν στους τομείς των αυγών και του κρέατος πουλερικών μετά την εφαρμογή των ενδιάμεσων συμφωνιών που συνήφθησαν με την Πολωνία, την Ουγγαρία και την Τσεχοσλοβακία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3834/90 του Συμβουλίου της 20ής Δεκεμβρίου 1990 περί μειώσεως, για το έτος 1991, των εισφορών για ορισμένα γεωργικά προϊόντα που κατάγονται από αναπτυσσόμενες χώρες (1), όπως τροποποιήθηκε από τον κανονισμό (ΕΟΚ) αριθ. 3588/91 (2), και ιδίως το άρθρο 3,

Εκτιμώντας:

ότι ο κανονισμός (ΕΟΚ) αριθ. 3588/91, όπως τροποποιήθηκε από τον κανονισμό (ΕΟΚ) αριθ. 282/92 (3), παρατείνει για το 1992 την εφαρμογή του κανονισμού (ΕΟΚ) αριθ. 3834/90-

ότι οι συμφωνίες σύνδεσης μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας, αφετέρου, υπεγράφησαν στις 16 Δεκεμβρίου 1991- ότι, έως ότου αρχίσουν να ισχύουν οι συμφωνίες αυτές, η Επιτροπή αποφάσισε να εφαρμόσει με ισχύ από την 1η Μαρτίου 1992 τις προσωρινές συμφωνίες που έχουν συναφθεί με τις εν λόγω χώρες, και οι οποίες στο εξής θα αποκαλούνται "προσωρινές συμφωνίες"-

ότι οι λεπτομέρειες εφαρμογής των εν λόγω συμφωνιών έχουν προβλεφθεί από τους κανονισμούς (ΕΟΚ) αριθ. 518/92 (4), (ΕΟΚ) αριθ. 519/92 (5) και (ΕΟΚ) αριθ. 520/92 (6) του Συμβουλίου σχετικά με ορισμένες λεπτομέρειες εφαρμογής ενδιάμεσων συμφωνιών για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αντιστοίχως με την Πολωνία, την Ουγγαρία και την Τσεχοσλοβακία καθώς και, όσον αφορά τους τομείς των αυγών και του κρέατος πουλερικών, από τον κανονισμό (ΕΟΚ) αριθ. 579/92 της Επιτροπής της 5ης Μαρτίου 1992 για τον καθορισμό των λεπτομερειών εφαρμογής στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες σύνδεσης μεταξύ της Κοινότητας αφενός και της Πολωνίας, της Ουγγαρίας και της Τσεχοσλοβακίας αφετέρου (7)-

ότι, σύμφωνα με τον προαναφερθέντα κανονισμό 3834/90, και ιδίως το άρθρο 2 παράγραφος 2, το γενικευμένο προτιμησιακό καθεστώς θα πρέπει να ισχύσει και για την Πολωνία, την Ουγγαρία και την Τσεχοσλοβακία μόνον έως ότου χορηγηθούν δασμολογικές παραχωρήσεις στους τομείς των αυγών και του κρέατος πουλερικών και δηλώνουν με σαφήνεια, ιδίως στο πρωτόκολλό τους αριθ. VII, την πρόθεσή τους να μην εφαρμόσουν πλέον στις χώρες αυτές το γενικευμένο προτιμησιακό καθεστώς-

ότι, υπό τους όρους αυτούς, τη στιγμή κατά την οποία αρχίζουν να ισχύουν οι προαναφερθείσες δασμολογικές παραχωρήσεις και έως ότου δοθεί οριστική λύση στο πρόβλημα αυτό από το Συμβούλιο, θα πρέπει οι αιτήσεις που υποβάλλονται με βάση τον κανονισμό (ΕΟΚ) αριθ. 3809/91 της Επιτροπής της 18ης Δεκεμβρίου 1991 για τον καθορισμό των λεπτομερειών εφαρμογής στον τομέα του κρέατος πουλερικών του κανονισμού (ΕΟΚ) αριθ. 3588/91 του Συμβουλίου για μείωση, για το έτος 1992, των εισφορών για ορισμένα γεωργικά προϊόντα που κατάγονται από αναπτυσσόμενες χώρες (8) για την περίοδο από 1ης Μαρτίου έως 30 Ιουνίου 1992, να ληφθούν υπόψη με βάση τον κανονισμό (ΕΟΚ) αριθ. 579/92 και να μειωθούν, κατά συνέπεια, οι ποσότητες τις οποίες προβλέπει ο πρώτος από τους δύο αυτούς κανονισμούς-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις πιστοποιητικών εισαγωγής για τα προϊόντα που κατάγονται από την Πολωνία, την Ουγγαρία και την Τσεχοσλοβακία, οι οποίες υποβάλλονται από την 1η έως τις 10 Μαρτίου 1992 με βάση το άρθρο 4 του κανονισμού (ΕΟΚ) αριθ. 3809/91, θεωρείται ότι υποβλήθηκαν με βάση το άρθρο 2 του κανονισμού (ΕΟΚ) αριθ. 579/92 για τον καθορισμό των λεπτομερειών εφαρμογής στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες σύνδεσης μεταξύ της Κοινότητας αφενός και της Πολωνίας, της Ουγγαρίας και της Τσεχοσλοβακίας αφετέρου, και υπόκεινται στις διατάξεις του κανονισμού αυτού.

2. Κατά παρέκκλιση του άρθρου 2 η δεύτερη περίπτωση του κανονισμού (ΕΟΚ) αριθ. 3809/91, οι εισαγόμενες κατά την περίοδο από 1ης Μαρτίου έως 30 Ιουνίου 1992 ποσότητες καθορίζονται σε 60 τόνους για τα προϊόντα που υπάγονται στην θέση 59.0020 και 100 τόνους για τα προϊόντα που υπάγονται στη θέση 59.0025.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Μαρτίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 370 της 31. 12. 1990, σ. 121. (2) ΕΕ αριθ. L 341 της 12. 12. 1991, σ. 6. (3) ΕΕ αριθ. L 31 της 7. 2. 1992, σ. 1. (4) ΕΕ αριθ. L 56 της 29. 2. 1992, σ. 3. (5) ΕΕ αριθ. L 56 της 29. 2. 1992, σ. 6. (6) ΕΕ αριθ. L 56 της 29. 2. 1992, σ. 9. (7) Βλέπε σελίδα 15 της παρούσας Επίσημης Εφημερίδας. (8) ΕΕ αριθ. L 357 της 28. 12. 1991, σ. 48.